|  |
| --- |
|  Dražice, rujan 2023.  |

REPUBLIKA HRVATSKA

PRIMORSKO-GORANSKA ŽUPANIJA

**OPĆINA JELENJE**



**IZVJEŠĆE**

**O PROVEDBI GODIŠNJEG PLANA UPRAVLJANJA IMOVINOM OPĆINE JELENJE ZA 2022. GODINU**

 **1. UVOD**

Zakonom o upravljanju državnom imovinom (»Narodne novine«, broj 52/18) normirani su dokumenti upravljanja i raspolaganja imovinom: Strategija upravljanja i raspolaganja imovinom, Plan upravljanja imovinom i Izvješće o provedbi Plana upravljanja imovinom. Navedena tri dokumenta ključni su i međusobno povezani dokumenti upravljanja i raspolaganja državnom imovinom.

 Strategijom su određeni ciljevi i smjernice upravljanja imovinom uvažavajući pri tome gospodarske i razvojne interese Općine Jelenje. Planovi upravljanja imovinom u vlasništvu Općine Jelenje usklađeni su sa Strategijom, sadrže detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu Općine Jelenje.

 Plan upravljanja imovinom je jedinstveni dokument sveobuhvatnog prikaza transparentnog upravljanja imovinom u vlasništvu Općine Jelenje. Smjernice Strategije, a time i odrednica godišnjih planova jest pronalaženje optimalnih rješenja koja će dugoročno očuvati imovinu, čuvati interese Općine Jelenje i generirati gospodarski rast kako bi se osigurala kontrola, javni interes i pravično raspolaganje imovinom u vlasništvu Općine Jelenje.

 Plan upravljanja Općinsko vijeće Općine Jelenje donosi za razdoblje od godinu dana. Pobliži obvezni sadržaj Plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 24/14).

 Izvješće o provedbi Plana upravljanja prati strukturu svih poglavlja godišnjeg plana upravljanja imovinom u vlasništvu Općine Jelenje, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske (Narodne novine, broj 24/14).

 Slijedom navedenog, izrada svih plansko-upravljačkih dokumenata i praćenje rezultata rada u nadležnosti su Općine Jelenje, te se oni obavljaju transparentno, stručno i profesionalno, uvažavajući pri tome temeljna načela upravljanja državnom imovinom – načelo javnosti, učinkovitosti, predvidljivosti i odgovornosti.

 Iskorak na osnovu dosadašnjem načinu upravljanja i raspolaganja imovinom koji je bio zatvoren, Općina Jelenje je izradila i javno objavila Strategiju upravljanja i raspolaganja imovinom u vlasništvu Općine Jelenje za razdoblje od 2020. do 2026. godine (dalje u tekstu: Strategija) koja je donesena na sjednici Općinskog vijeća 8. prosinca 2020. godine i Plan upravljanja imovinom u vlasništvu Općine Jelenje za 2022. godinu (dalje u tekstu: Plan upravljanja za 2022. godinu) koji je donesen 15. studenoga 2022. godine.

Jedan od prioritetnih ciljeva koji se navode u Strategiji formiranje je izrada transparentne evidencije imovine na način i s podacima propisanim za registar državne imovine kako bi se osigurali podaci o cjelokupnoj imovini odnosno resursima s kojima Općina Jelenje raspolaže.

Na Internet stranicama Općine Jelenje uspostavljena je evidencija imovine koja će se stalno ažurirati. Planirana je izrada elektroničkog Registra imovine Općine Jelenje kojom će se omogućiti internetska dostupnost i transparentnost u upravljanju imovinom.

Ovo Izvješće obuhvaća podatke sa stanjem na dan 31. prosinca 2022. godine.

# 1. PRAVNI OKVIR UPRAVLJANJA I RASPOLAGANJA IMOVINOM OPĆINE JELENJE

Brojni zakonski i podzakonski akti uređuju područje upravljanja, raspolaganja i korištenja imovinom u vlasništvu jedinica lokalne samouprave. Općina Jelenje je u poziciji imatelja vlastite imovine koja pritom ulazi i u sustav državne imovine pa je bitno pri upravljanju nekretninama uzeti u obzir i propise koji se odnose na državnu imovinu. Najznačajniji propisi koji uređuju stjecanje, upravljanje, raspolaganje i korištenje nekretnina u vlasništvu Općina Jelenje su sljedeći:

* Ustav Republike Hrvatske (NN br. 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 05/14)
* Zakon o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 144/20)
* Zakon o upravljanju državnom imovinom (NN br. 52/18)
* Zakon o trgovačkim društvima (NN br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23)
* Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17)
* Zakon o zemljišnim knjigama (NN br. 63/19, 128/22)
* Zakon o prostornom uređenju („Narodne novine” broj 153/13, 65/17 i 114/18, 39/19, 98/19)
* Zakon o gradnji (NN, br. 153/13, 20/17, 39/19, 125/19)
* Zakon o najmu stanova (NN, br. 91/96., 48/98., 66/98.,22/06, 68/18, 105/20)
* Zakon o obveznim odnosima (NN br. 35/05., 41/08., 125/11., 78/15, 29/18)
* Zakon o zaštiti i očuvanju kulturnih dobara („Narodne novine“ broj 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17 i 90/18, 32/20, 62/20,117/21)
* Zakon o zakupu i kupoprodaji poslovnih prostora (NN br. 125/11, 64/15, 112/18)
* Zakon o procjeni vrijednosti nekretnina (NN br. 78/15)
* Zakon o cestama (NN br. 84/11., 22/13., 54/13., 148/13.,92/14 110/19)
* Zakon o koncesijama (NN br. 69/17, 107/20)
* Zakon o izvlaštenju i određivanju naknade (NN br. 74/14, 69/17, 98/19)
* Zakon o prodaji stanova na kojima postoji stanarsko pravo („Narodne novine“ broj 43/92, 69/92, 87/92, 25/93, 26/93, 48/93, 2/94, 44/94, 47/94, 58/95, 103/95, 11/96, 76/96, 111/96, 11/97, 103/97, 119/97, 68/98, 163/98, 22/99, 96/99, 120/00, 94/01 i 78/02)
* Zakon o postupanju s nezakonito izgrađenim za Općinama („Narodne novine“ broj 86/12, 143/13, 65/17 i 14/19)
* Zakon o državnoj izmjeri i katastru nekretnina („Narodne novine” broj 112/18)
* Zakon o procjeni vrijednosti nekretnina („Narodne novine” broj 78/15)
* Zakon o uređivanju imovinskopravnih odnosa u svrhu izgradnje infrastrukturnih građevina („Narodne novine” broj 80/11)
* Zakon o komunalnom gospodarstvu („Narodne novine“ broj 68/18, 110/18, 32/20)
* Zakon o javno-privatnom partnerstvu („Narodne novine” broj 78/12, 152/14 i 114/18)
* Zakon o naknadi za imovinu oduzetu za vrijeme jugoslavenske komunističke vladavine („Narodne novine” broj 92/96, 39/99, 42/99, 92/99, 43/00, 131/00, 27/01, 34/01, 65/01, 118/01, 80/02, 81/02, 98/19)
* Zakon o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19)
* Zakon o proračunu („Narodne novine” broj 87/08, 136/12 i 15/15)
* Zakon o fiskalnoj odgovornosti („Narodne novine” broj 111/18)
* Zakon o Središnjem registru državne imovine („Narodne novine“ broj 112/18)
* Uredba o registru državne imovine („Narodne novine“ broj 55/11)
* Pravilnik o održavanju građevina („Narodne novine“ broj 122/14, 98/19)
* Pravilnik o povezivanju zemljišne knjige i knjige položenih ugovora i o upisu vlasništva posebnog dijela nekretnine (etažnog vlasništva) („Narodne novine” broj 121/13, 61/18)
* Pravilnik o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17,28/17 i 112/18)
* Pravilnik o proračunskom računovodstvu i Računskom planu („Narodne novine” broj 124/14, 115/15, 87/16 i 3/18, 126/19)

Radi uspješnog provođenja postupka upravljanja imovinom, Općina Jelenje je do 31. prosinca 2022. donijela niz dokumenata (Pravilnika, Odluka) koji služe kao podloga/dokaz o raspolaganju imovinom, a to su sljedeći:

* Statut Općina Jelenje (Službene novine Primorsko-goranske županije broj 33/09, 13/13, 6/16 i 17/17 i Službene novine Općine Jelenje 3/17, 5/18, 11/18 i 32/20)
* Odluka o uvjetima i postupku natječaja za davanje u zakup poslovnog prostora (Službene novine PGŽ br. 44/13)
* Odluka o davanju prostora na korištenje udrugama (Službene novine PGŽ br. 15/16)
* Odluka o davanju na privremeno ili povremeno korištenje prostora u vlasništvu Općine Jelenje a koji se ne koriste za obavljanje djelatnosti (Službene novine PGŽ br. 15/16)
* Odluka o uvjetima, načinu i postupku gospodarenja nekretninama u vlasništvu Općine ?
* Odluka o uvjetima i mjerilima za davanje u najam stanova u vlasništvu Općine?
* Odluka o raspolaganju nekretninama u vlasništvu Općine Jelenje („Službene novine Općine Jelenje” broj 39/14)
* Odluka o uspostavi Registra imovine Općine Jelenje (”Službene novine općine Jelenje” broj 29/2020)
* Godišnji plan upravljanja imovinom za 2023.
* Pojedinačne odluke Općinskog vijeća

**2. GODIŠNJI PLAN UPRAVLJANJA IMOVINOM OPĆINE JELENJE U 2022.**

Godišnji plan upravljanja imovinom Općine Jelenje za 2022. donesen je na sjednici održanoj 14. prosinca 2021. te je sadržavao:

* godišnji plan upravljanja trgovačkim društvima u (su)vlasništvu Općine Jelenje,
* godišnji plan upravljanja i raspolaganja poslovnim prostorima u vlasništvu Općine Jelenje,
* godišnji plan upravljanja i raspolaganja građevinskim zemljištem u vlasništvu Općine Jelenje,
* godišnji plan prodaje nekretnina u vlasništvu Općine Jelenje
* godišnji plan rješavanja imovinsko – pravnih i drugih odnosa vezanih uz projekte obnovljivih izvora energije te ostalih infrastrukturnih projekata, sukladno propisima koji uređuju ta područja,
* godišnji plan provođenja postupaka procjene imovine u vlasništvu Općine Jelenje,
* godišnji plan rješavanja imovinsko – pravnih odnosa,
* godišnji plan vođenja evidencije imovine,
* godišnji plan javno privatnog partnerstva,
* godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Jelenje,
* godišnji plan zahtjeva za darovanje nekretnina upućen Ministarstvu državne imovine

**2.1. Izvješće o provedbi godišnjeg plana upravljanja trgovačkim društvima**

Općina Jelenje u svom je suvlasništvu imala sljedeće udjele u komunalnim društvima na dan 31. prosinca 2022.:

|  |  |  |  |  |  |  |
| --- | --- | --- | --- | --- | --- | --- |
| **Trgovačko društvo** | **Sjedište društva, OIB** | **Temeljni kapital u EUR** | **Ukupni prihodi 2022. u kn** | **Dobit / gubitak u kn** | **Broj zaposlenih 2022.** | **%****vlasništva** |
| Komunalno društvo Čistoća d.o.o. | Rijeka, Dolac 14 OIB: 06531901714 | 3.250.726,66 EUR | 163.499.220,00 kn | - 4.910.134,00 kn | 439 | 1,93 |
| Komunalno društva Vodovod i kanalizacija d.o.o.  | Rijeka, Dolac 14, OIB: 80805858278 | 113.653.925,28 EUR | 129.702.240,00 kn | +434.784,00 kn | 316 | 0,93 |
| Komunalno društvo Autotrolej d.o.o. | Rijeka, Školjić 15, OIB: 19081493664 | 1.778.725,00 EUR | 80.453.588,00 kn | 12.915.052 kn – preneseni gubitak i 348.908 kn – dobit poslovne godine | 412 | 1,77 |
| Komunalno društvo Jelenje j.d.o.o. | Dražice, Dražičkih boraca 55, OIB 47157139453 | 5.000,00 kn | 1.323.487.87 kn | 33.342,59 kn | 5 | 100 |

Tijekom izvještajnog razdoblja kontinuirano su prikupljana i analizirana izvješća o poslovanju dostavljena od strane trgovačkih društava u suvlasništvu Općine Jelenje:

**KD Čistoća d.o.o. Rijeka**

• Izjava o fiskalnoj odgovornosti za 2022. godinu i popunjeni Upitnik o fiskalnoj odgovornosti

• Godišnje financijsko izvješće za 2022. godinu

• Izvješće neovisnog revizora

• Izvješće poslovodstva za 2022. godinu

**Čistoća d.o.o.**

 • Izjava o fiskalnoj odgovornosti za 2020. godinu i popunjeni Upitnik o fiskalnoj odgovornosti

• Izjava revizora

• Plan otklanjanja slabosti i nepravilnosti za 2022. godinu i Izvješće o otklonjenim slabostima i nepravilnostima za 2022. godinu

**KD Autotrolej d.o.o. Rijeka**

• Izjava o fiskalnoj odgovornosti za 2022. godinu i popunjeni Upitnik o fiskalnoj odgovornosti

• Godišnje financijsko izvješće za 2022. godinu

• Izvješće neovisnog revizora

• Izvješće poslovodstva za 2022. godinu

**KD Jelenje j.d.o.o. Dražice**

• Izjava o fiskalnoj odgovornosti za 2022. godinu i popunjeni Upitnik o fiskalnoj odgovornosti

• Godišnje financijsko izvješće za 2022. godinu

• Izvješće neovisnog revizora

• Izvješće poslovodstva za 2022. godinu

**2.1.1. Mjere unapređenja upravljanja trgovačkim društvima u (su)vlasništvu Općine Jelenje**

Tijekom 2022. godine provođene su sljedeće planirane mjere upravljanja trgovačkim društvima u (su)vlasništvu Općine Jelenje:

* imenovani predstavnici Općine Jelenje sudjelovali su na skupštinama trgovačkih društava i pratili provedbu odluka skupština trgovačkih društava, financijske rezultate i planove te poslovanje društava općenito;
* u suradnji s ostalim (su)vlasnicima trgovačkih društava provodio se natječaja za izbor Uprava trgovačkih društava;
* nakon analize stanja i poslovnih rezultata trgovačkih društava i održanih glavnih godišnjih skupština trgovačkih društava, imenovani predstavnici svojim su preporukama i mišljenjima unapređivali rad predmetnih društava;
* unaprjeđuje interni Registar imenovanih članova nadzornih odbora i uprava, uz poboljšanje ažurnosti.

Sukladno Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila, trgovačka društava u (su)vlasništvu Općine Jelenje za prethodnu godinu dostavila su općinskom načelniku/ci do 31. ožujka 2023. godine Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana.

Podaci o poslovanju, financijska izvješća, registar imenovanih članova nadzornih odbora i uprava, planovi i ostale informacije vezane za poslovanje i djelovanje nalaze se na službenim mrežnoj stranici trgovačkih društava.

2.2. **IZVJEŠĆE O PROVEDBI GODIŠNJEG PLANA UPRAVLJANJA I RASPOLAGANJA POSLOVNIM PROSTORIMA, STANOVIMA I OSTALIM PROSTORIMA U VLASNIŠTVU OPĆINE JELENJE**

Godišnjim planom upravljanja imovinom definirani su ciljevi upravljanja i raspolaganja poslovnim prostorima u vlasništvu Općine Jelenje. Ciljevi upravljanja i raspolaganja poslovnim prostorima u vlasništvu Općine Jelenje su:

* racionalno i učinkovito upravljati poslovnim prostorima na način da oni poslovni prostori koji su potrebni Općini Jelenje budu stavljeni u funkciju koja će služiti njezinom racionalnijem i učinkovitijem funkcioniranju. Svi drugi poslovni prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem, i
* ujednačiti standarde korištenja poslovnih prostora.

**2.2.1. Poslovni prostori u kojima se obavljaju poslovne djelatnosti gospodarskih subjekata**

Temeljem članka 6. Zakona o zakupu i kupoprodaji poslovnog prostora ("Narodne novine" br. 125/11, 64/15), te članka 6. Odluke o davanju u najam poslove prostore u vlasništvu Općine Jelenje Povjerenstvo za provedbu postupka davanja u zakup poslovnih prostora u vlasništvu Općine Jelenje predložilo je 08. lipnja 2022. godine općinskom načelnik donošenje Odluke o produženju Ugovora o zakupu poslovnih prostora u vlasništvu Općine Jelenje sukladno evidenciji poslovnih prostora od broja 1 do 30 (tablica br. 1.)

Tablica 1.

|  |  |  |  |  |  |  |
| --- | --- | --- | --- | --- | --- | --- |
| **ev.br.**  | **Naziv poslovnog prostora**  | **k.č.**  | **zakupnik**  | **zona**  | **djelatnost**  | **m2** |
| 1 | Ugostiteljski objekt Rječina  | 1806/13 | SAMIR BAĆAC  | 1 | ugostitelj | 161 |
| 2 | 1. Ljekarna Milanka Ivandić
 | 1806/13 | MILANKA IVANDIĆ | 1  | Promet lijekovima | 84 |
| 3 | 1. Pošta
 | 1806/13 | HP-Hrvatske pošte d.o.o. | 1  | usluga | 59 |
| 4 | Cvjetarna „ANA“ | 1806/13 | Alfred Marčelja | 1  | Pogrebne i cvjećarske usluge | 67,5 |
| 5 | „M&B“Caffe bar, ugostiteljski obrt Caffe bar M&B | 1806/13 | Renato Brozović | 1 | ugostiteljstvo | 64,2 |
| 6 | Trgovina TINA |  | 1806/13 | 1  | trgovina | 36 |
| 7 | Frizerski salon Maja | 1806/13 | Irena Mikulić | 1  | Frizerske usluge  | 32 |
| 8 | Salon za njegu i lica i tijela MAJA | 1806/13 | Maja Maržić | 1  | usluge | 40,0 |
| 9 | TD „STYL LD“ d.o.o.Caffe bar MAX | 1806/13 | Luka Jakšić | 1  | ugostiteljska | 74,1 |
| 10 | Trgovina PIK | 1806/13 | PIK Rijeka d.o.o. | 1  | trgovina | 37,5 |
| 11 | Trgovina MORIS | 1806/13 | Hlača Moris | 1  | trgovina | 74,1 |
| 12 | Mesnica ŽEŽELIĆ | 1806/13 | Zajednički obrt Žeželić | 1 | Mesna prerada | 37,5 |
| 13 | Trgovina Krk-skladište | 1806/13 | Trgovina KRK d.d. | 1 | trgovina | 13 |
| 14 | Trgovina KRK | 1806/13 | Trgovina KRK d.d. | 1 | bankarstvo | 100 |
| 15 | Pekarna Lišćevica | 1806/13 | Tanja Grlaš | 1 | trgovina | 114 |
| 16 | Ured telekomunikacijske opreme | 1806/13 | Hrvatski telekom d.o. | 1 | telekomunikacija | 21,5 |
| 17 | Zoretić d.o.o. | 1806/13 | Alen Zoretić | 1 | trgovina | 40 |
| 18 | Winer osiguranje ured | 1806/13 | Wiener osiguranje d.d.  | 1 | Osiguravajuća kuća | 23,5 |
| 19 | Ugostiteljski obrt LEONPizza cat | 1806/13 | Mauro Miculinić | 1 | ugostiteljstvo | 23,5 |
| 20 | Frizerski salon Nataly | 1806/13 | Natali Škaron | 1 | Usluga frizera | 23,5 |
| 21 | Trgovina novinama | 1806/13 | iNOVINE d.d. | 1 | trgovina | 23,5 |
| 22 | Trgovina prehranom | 1806/13 | PERUTINA PTUJ-PIPO d.o.o. | 1 | trgovina | 23,5 |
| 23 | Računovodstveni servis ANIMOSE | 1806/13 | Ivona Šalić | 1 | Računovodstvene usluge | 23,5 |
| 24 | Sportska kladionica | 1806/13 | GERMANIA SPORT d.o.o. | 1 | kladionica | 23,50 |
| 25 | TZO Jelenje | 1806/13 | TZ Jelenje | 1 | turizam | 23,5 |
| 26 | Caffe bar „COOPER“ | 1806/13 | Rozalija d.o.o. | 1 | ugostiteljstvo | 47 |
| 27 | SPIZZZA | 1806/13 | Iva Zaharija | 1 | ugostiteljstvo | 152 |
| 28 | KD Jelenje | 1804/46 | KD Jelenje | 1 | usluge | 23,5 |
| 29 | Trgovina Diano | Podhum  | Biserka Kovačić | 2 | trgovina | 100 |
| 30 | Dječji vrtić Grobnički tići | Podhum | Stanislava Pedišić | 2 | obrazovanje | 333 |

Sa zakupcima poslovnih prostora od 1. do 30. sklopljeni su ugovori o zakupu poslovnih prostora tijekom srpnja 2022. na razdoblje od srpanj 2022. do srpnja 2027.

Dana 15. kolovoza 2022. raspisan je natječaj za davanje u najam poslovnih prostora za poslovne prostore (bivši postolar) koji se vodi pod evidencijskim brojem 32 ukupno 18 m2 namjene djelatnosti usluge i poslovni prostor na igralištu Rječina koji se vodi pod evidencijskim brojem 33 ukupno 60 m2 namjene ugostiteljstvo. Poslovni prostor na igralištu Rječina iznajmljen je Emanuelu Begiću, vlasniku obrta: KOD MIKSI.

 **2.2.2. Stanovi u vlasništvu Općine Jelenje**

Općina raspolaže sa 4 stana u vlasništvu. Odlukom o raspolaganju nekretninama u vlasništvu Općine (''Službene novine Primorsko – goranske županije broj 38/14) uređena je nadležnost, način postupanja tijela Općine u stjecanju, otuđenju i upravljanju nekretninama u vlasništvu Općine. Odlukom o uvjetima i mjerilima za davanje u najam stanova u vlasništvu Općine, predviđeni se uvjeti i mjerila za davanje općinskih stanova u najam, postupak i tijela za davanje stanova u najam, prava i obveze ugovornih strana, obvezni dijelovi ugovora o najmu te načini prestanka ugovora o najmu stana.

U skladu s Zakonom o najmu stanova Općina je zaključila dva ugovora sa bivšim nositeljima stanarskog prava. Iznos zaštićene najamnine određen je sukladno Uredbi o uvjetima i mjerilima za utvrđivanje zaštićene najamnine („Narodne novine“ broj 40/97, 95/15). Dva stana su dana na korištenje osobama u teškim socijalnim uvjetima.

U skladu s Zakonom o najmu stanova Općina je zaključila dva ugovora sa bivšim nositeljima stanarskog prava. Iznos zaštićene najamnine određen je sukladno Uredbi o uvjetima i mjerilima za utvrđivanje zaštićene najamnine („Narodne novine“ broj 40/97, 95/15). Dva stana su dana na korištenje osobama u teškim socijalnim uvjetima.

Tijekom 2022. godine prikupljani su podaci i rješavani imovinsko-pravni status stana u Trnovici i Ratuljama kao osnova na koji će se način riješiti odnos sa trenutnim korisnicima stana u Staroj školi u Trnovici i Ratuljama.

* + 1. **Ostali prostori u vlasništvu Općine Jelenje**
			1. Domovi kulture i čitaonice:
* Čitaonica u Zoretićima, Zoretići 8a - koristi Kuglački klub Zoretići
* Čitaonica u Jelenju, Jelenje 51 – koristi Udruga dragovoljaca domovinskog rata - ogranak Jelenje, udruga umirovljenika
* Čitaonica u Lukežima, Lukeži 81/a, koristi Udruga dragovoljaca domovinskog rata RH -Ogranak Jelenje, ŠRK „RJEČINA“ , udruga djece s posebnim potrebama SRCE
* Čitaonica u Dražicama, Dražice Okršaj 18 – koriste Matica Hrvatske, Podružnica Jelenje, Šahovski klub,
* Čitaonica u Podkilavcu, Podkilavac 85 – koristi Planinarsko društvo „OBRUČ“
* Čitaonica u Podhumu, Podhum 340/a – prostor namjenjen LOGOPEDU,
* Dom kulture Dražice, Dražice, Dražičkih boraca 64 – prostor namijenjen za događanja i manifestacije Općine Jelenje

* + - 1. Sportske građevine:
* u Dražicama, Dražičkih boraca 55. Boćarski klub Rječina (bivši DVD) - BK Rječina,
* Stolnoteniski klub „Rječina“, KK Ričina,
* u Dražicama, Dražičkih boraca 64 - poslovni centar - kuglana
* u Podhumu, Podhum 125. - Boćarski klub „Podhum“
* Dječja igrališta
	+ - 1. Sportski teren:
* Nogometno igralište Rječina u Dražicama Dražičkih boraca 64 – koristi Nogometni klub Rječina,
* Park sa spravama u Podhumu
* Boćalište u Zoretićima - koristi BK Zoretići
	1. **IZVJEŠĆE O PROVEDBI GODIŠNJEG PLANA UPRAVLJANJA I RASPOLAGANJA GRAĐEVINSKIM ZEMLJIŠTEM U VLASNIŠTVU OPĆINE JELENJE**

Prema odredbama Zakona o prostornom uređenju („Narodne novine“, broj 153/13, 65/17,114/18 i 98/19), građevinsko zemljište je zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

Aktivnosti u upravljanju i raspolaganju građevinskim zemljištem u vlasništvu Općine Jelenje podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Općine Jelenje, kao i drugim poslovima u vezi sa zemljištem u vlasništvu Općine Jelenje, ako upravljanje i raspolaganje njima nije u nadležnosti drugog tijela.

Tijekom 2022. godine Općina Jelenje rješavala je imovinsko-pravne odnose na zemljišnoknjižnim česticama u svom vlasništvu ili posjedu, kako bi se prostor u cijelosti mogao privesti funkciji i koristiti na optimalan način.

**2.4. IZVJEŠĆE O PROVEDBI PLANA PRODAJE NEKRETNINA U VLASNIŠTVU OPĆINE JELENJE**

Jedan od ciljeva u Strategiji je da Općina Jelenje mora na racionalan i učinkovit način upravljati svojim nekretninama na način da one nekretnine koje su potrebne Općini Jelenje budu stavljene u funkciju koja će služiti njezinu racionalnijem i učinkovitijem funkcioniranju.

Sve druge nekretnine moraju biti ponuđene na tržištu bilo u formi najma, odnosno zakupa, bilo u formi njihove prodaje javnim natječajem.

U izvještajnom razdoblju Općina Jelenje pristupila je prodaji sljedećih zemljišta unutar građevinskog područja Općine Jelenje u svrhu formiranja građevinskih parcela:

Tablica 2.

|  |  |  |  |
| --- | --- | --- | --- |
| **Katastarska čestica** | **Površina** | **Svrha prodaje** | **Kupoprodajni****iznos** |
| dio k.o. 752/24 KO Jelenjedio k.o. 7038/ 2 KO Jelenjek.č. 1806/425 KO Dražice | 199 m272 m2200 m2 | Formiranje građevinske česticeFormiranje građevinske česticeFormiranje građevinske čestice | 38.085,17 kn20.000,00 kn44.600,00 kn |

U tijeku su različiti postupci rješavanje imovinsko-pravnih odnosa i upis nekretnina u zemljišne knjige.

**2.5. IZVJEŠĆE O PROVEDBI GODIŠNJEG PLANA PROVOĐENJA POSTUPAKA PROCJENE IMOVINE U VLASNIŠTVU OPĆINE JELENJE**

Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina („Narodne novine“, broj 78/15) koji je donesen 3. srpnja 2015. godine, a na snazi je od 25. srpnja 2015. godine.

Zakon se isključivo bavi tržišnom vrijednosti nekretnina koja se procjenjuje pomoću tri metode i sedam postupaka, a propisan je i način na koji se prikupljaju podaci koje procjenitelji dobiju primjenjujući propisanu metodologiju te potom evaluiraju i dalje koriste.

U slučaju povrede Zakona propisani su nadzor i sankcije. Procjenu vrijednosti nekretnine mogu vršiti jedino ovlaštene osobe: stalni sudski vještaci i stalni sudski procjenitelji.

Ciljevi provođenja postupaka procjene imovine u vlasništvu Općine Jelenje su sljedeći:

1. procjena potencijala imovine Općine Jelenje mora se zasnivati na snimanju, popisu i ocjeni realnog stanja;

2. uspostava jedinstvenog sustava i kriterija u procjeni vrijednosti pojedinog oblika imovine kako bi se poštivalo važeće zakonodavstvo i što transparentnije odredila njezina vrijednost.

U 2022. godini ukazala se potreba za procjenom nekretnina stoga su po ovlaštenom sudskom vještaku Jasminki Lilić, dipl. ing. građ., sudski procjenjitelj, izvršene procjene i izrađeni Elaborati o procijenjenoj vrijednosti za sljedeće nekretnine:

Tablica 3.

|  |  |
| --- | --- |
| **Predmet procjene** | **Oznaka elaborata** |
| Procjena zemljišta | 21-OJ-06-2022 |
| Procjena zemljišta | 22a-OJ-05/2022 |
| Procjena zemljišta | 22-OJ-05/2022 |
| Procjena ruševine u Podkilavcu | 21-OJ-06-2022 |

**2.6. IZVJEŠĆE O PROVEDBI GODIŠNJEG PLANA RJEŠAVANJA IMOVINSKO-PRAVNIH ODNOSA**

Godišnjim planom rješavanja imovinsko – pravnih odnosa definiraju se sljedeće smjernice vezane za rješavanje imovinsko-pravnih odnosa:

* rješavanje imovinsko pravnih odnosa i postepeno provođenje upisa prava vlasništva Općine Jelenje na neuknjiženim nekretninama i njihovo evidentiranje u poslovne knjige
* sustavno usklađivanje podataka u zemljišnim knjigama i katastru
* učestalo i žurno rješavanje imovinsko pravnih odnosa na nekretninama potrebnim radi realizacije investicijskih projekata i izgradnje komunalne infrastrukture.

Slijedom navedenog, tijekom izvještajnog razdoblja prema potrebi vršene su sljedeće aktivnosti:

• geodetske izmjere,

• izrade geodetskih elaborata,

• identifikacija čestica,

• parcelacija.

**2.6.1. Zemljište oduzeto za vrijeme jugoslavenske komunističke vladavine**

Općina Jelenje u 2022. godini nije isplaćivala naknade za zemljišta oduzeta za vrijeme jugoslavenske komunističke vladavine, a koje je sukladno posebnom propisu postalo vlasništvo Republike Hrvatske po sili zakona.

**2.7. KOMUNALNA INFRASTRUKTURA U VLASNIŠTVU OPĆINE JELENJE**

**2.7.1. Nerazvrstane ceste**

Nerazvrstana cesta na području Općine Jelenje je javno dobro u općoj uporabi u vlasništvu Općine, a postaje javnim dobrom u općoj uporabi temeljem pravomoćnog akta kojim je dopuštena uporaba građevine prema posebnom propisu i upisuje se sa istim pravnim statusom u zemljišnoj knjizi kao neotuđivo vlasništvo Općine.

Nerazvrstana cesta se ne može otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci Općinskog vijeća, pod uvjetom da ne ometaju odvijanje prometa i održavanje nerazvrstane ceste.

Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstane ceste.

Općina može ukinuti svojstvo javnog dobra u općoj cesti ili njezinom dijelu ukoliko je prestala potreba njezina korištenja, a u skladu sa odredbom zakona.

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim zakonom i ovom Odlukom, a koje nisu razvrstane kao javne ceste u smislu zakona i to:

1. ceste koje povezuju naselja na području Općine,
2. ceste koje povezuju područja unutar naselja,
3. terminali i okretišta vozila javnog prijevoza,
4. pristupne ceste do stambenih, poslovnih, gospodarskih i drugih građevina,
5. druge ceste na području naselja Općine Jelenje.

Općinsko vijeće Općine Jelenje donijelo je Odluku o nerazvrstanim cestama na području Općine Jelenje („Službene novine Primorsko-goranske županije“ broj 44/13), a istom se uređuje pravni status nerazvrstanih cesta, upravljanje, građenje i održavanje nerazvrstanih cesta; vrsta, opseg i rokovi izvođenja radova redovitog i izvanrednog održavanja nerazvrstanih cesta te kontrola i nadzor nad izvođenjem tih radova, financiranje nerazvrstanih cesta, njihova zaštita te nadzor i kaznene odredbe.

Općinsko vijeće Općine Jelenje doniejlo je Odluku o usvajanju Registra nerazvrstanih cesta na području općine Jelenje („Službene novine Primorsko-goranske županije” broj 22/15 i „Službene novine Općine Jelenje” broj 26/19, 39/21, 43/21, 44/21, 48/22, 51/22) u kojoj se evidentiraju i grafički prikazuju sve nerazvrstane ceste u Općini Jelenje, a koja je u 2022. dva puta mijenjana pri čemu su korigirane postojeće i unesene neevidentirane nerazvrstane ceste, čime je u 2022. godini nastavljena provedba aktivnosti evidentiranja nerazvrstanih cesta na području Općine Jelenje.

Za uređenje nerazvrstanih cesta na području Općine Jelenje u 2022. godini uloženo je 537.976,04 kn.

U tabličnom prikazu 4. dostavlja se pregled ulaganja u nerazvrstane ceste Općine Jelenje u 2022.

Tablica 4.

|  |  |  |  |  |
| --- | --- | --- | --- | --- |
| **VRSTA RASHODA/IZDATAKA/AKTIVNOSTI**  | **PLANIRANO/kn** | **OSTVARENO/kn** | **INDEKS** | **IZVOR** |
| **1. NERAZVRSTANE CESTE** |
| **1. Nerazvrstane ceste - uređenje neuređenih djelova građevinskog područja** |
| 1.1. Izgradnja dijela ceste 172 Podkilavac od kućnog broja 120 do Rastočina | 100.000,00 | 94.760,44 | 97,76 | gradnja KI |
| 1.2. Proširenje ceste i izgradnja nogostupa L58019 od Zoretići kbr.41 do Zoretići kbr.52 | 200.000,00 | 125.139,83 | 62,57 | gradnja Kl i oborinska odvodnja |
| **2. Nerazvrstane ceste - gradnja u uređenim djelovima građevinskog područja**  |
| 2.1. Rekonstrukcija cesta NC 064 od Molnara kbr.5 preko Molnara kbr.1 do Molnara kbr.6 | 100.000,00 | 0 | 0 |   |
| 2.2. Izgradnja NC 0272 Molnari, od Molnari kbr.7 preko Molnari do potoka | 100.000,00 | 0 | 0 |   |
| 2.3. Proširenje ceste i gradnja nogostupa NC018 od Podkilavca kbr. 85 do Podkilavca kbr. 96 | 100.000,00 | 92.293,01 | 92,29 | gradnja KI |
| 2.4. Asfaltiranje NC0172 od Podkilavca 0172, izgradnja dijela ceste NC0201 Jelenje-Rupa | 100.000,00 | 83.357,88 | 83,36 | gradnja KI |
| 2.5. Ceste i ostali Prometni objekti | 100.000,00 | 95.549,88 | 95,55 | gradnja KI |
| **3. Registar nerazvrstanih cesta**  |
| 3.1. Registar nerazvrstanih cesta | 10.000,00 | 0 | 0 | gradnja KI |
| 3.2. Ostala nematerijalna imovina (evidentiranje nerazvrstanih cesta)  | 150.000,00 | 46.875,00 | 31,25 | gradnja KI |
| UKUPNO | 960.000,00 | 537.976,04 | 56,04 |  |

Za potrebe evidentiranja nerazvrstanih cesta u katastru i zemljišnim knjigama izrađeno je 7 geodetskih elaborata kako je prikazano u Tablici 5.

Tablica 5.

|  |  |  |  |
| --- | --- | --- | --- |
| **Broj elaborata** | **Naziv**  | **k.č.**  | **KO** |
| 6/2022 | Javni put u Martinovo selo od ceste kod kbr. 12 prema poljoprivrednim parcelama | 2307,2308, 2309  | Jelenje |
| 3/2022 | NC 0203 od Jelenje kbr. 149 do Jelenje kbr. 148/A | 754/9, 754/12 | Jelenje |
| 26/2022 | NC 0119 – Umole kbr. 1 do Umole kbr. 42, NC 0125 – Umole ulica kbr. 28 do kbr. 36,NC 0126 – od Umole kbr. 42 | 1805/15, 1805/34, 1805/23,1805/30, 1805/35, 1805/40, 1805/44, 1805/55, | Dražice |
| 2022-102 | Juretić Vesna Općina Jelenje | 7038/2 | Jelenje |
| 7/2022 | NC 0237 – Drastin kbr. 1 do Valići kbr. 14 | 5621, 5623/1, 5625/1, 6765, 6767, 6768, 6773, 6776, 6777, 6784, 6918, 7367, 7372/3, 7389  | Grobnik |
| 2022-74 | NC 0078 od Podhuma kbr. 121 do Pulipoja kbr. 26NC 0087 – Ulica Pulipoje od Ž5055 preko Pulipoje kbr. 2/C do Pulipoje kbr. 10NC 0088 Poljski put od Pulipoje kbr. 10 do NC 0078 | 1806/252, 4195/3, 4201, 4202, 4205 | Držice |
| 15/2022 | Dioba | 4290 | Dražice |

**2.7.2. Groblje i mrtvačnica**

Nakon gotovo tri godine aktivnog rada na projektu proširenja groblja, kapitalnog projekta Općine Jelenje, izgrađeno je 59 grobnica, u prvoj fazi.

Radovi su na terenu počeli sredinom studenog, a izvođač radova je tvrtka Građevinar d.o.o. iz Rijeke. Uz grobnice je izgrađena oborinska odvodnja, tlakavci te rasvjeta. Sve faze proširenja do sada bile su unutar postojećih gabarita groblja u Jelenju.

U proširenje groblja uloženo 806.457,88 kn (11.770,98 EUR)

**2.8. IZVJEŠĆE O PROVEDBI PROJEKATA JAVNO-PRIVATNOG PARTNERSTVA**

Javno-privatno partnerstvo jest dugoročan ugovorni odnos između javnog i privatnog partnerstva, čiji je predmet izgradnja ili rekonstrukcija te održavanje javne građevine, u svrhu pružanja javnih usluga iz okvira nadležnosti javnog partnera. Obvezu i rizike uz financiranje i proces gradnje preuzima privatni partner.

Općina Jelenje u 2022. godini nije ulazila u projekte javno-privatnog partnerstva. Primjena javno-privatnog partnerstva jedna je od mogućnosti koja se može primijeniti samo kad to dopušta situacija, obilježja projekta i gdje se mogu dokazati jasne prednosti i koristi.

**2.9. IZVJEŠĆE O PROVEDBI GODIŠNJEG PLANA VOĐENJA EVIDENCIJE IMOVINE**

Uspostava sveobuhvatnog popisa imovine bitna je za učinkovito upravljanje imovinom.

Njegov ustroj i podatkovna nadogradnja dugogodišnji je proces koji se mora konstantno ažurirati.

Sukladno načelu javnosti na mrežnoj stranici Općine Jelenje javno je objavljena evidencija imovine. Tijekom izvještajnog razdoblja evidencija imovine je djelomično ažurirana.

**2.10. IZVJEŠĆE O PROVEDBI GODIŠNJEG PLANA POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE JELENJE**

Sukladno Zakonu o pravu na pristup informacijama („Narodne novine“, broj 25/13 i 85/15), Općina Jelenje na svojoj službenoj mrežnoj stranici ima obvezu objavljivati:

• opće akte koje donosi, a koji se objavljuju i u „Službenim novinama Općine Jelenje“

• nacrte općih akata koje donosi u svrhu provedbe savjetovanja sa zainteresiranom javnošću,

• godišnje planove, programe, strategije, upute, proračun, izvještaje o radu, financijska izvješća

 na godišnjoj razini,

• zapise vezane uz lokalnu upravu i zaključke sa službenih sjednica Općinskog vijeća i

 službene dokumente usvojene na tim sjednicama,

• pozive za javne natječaje davanja u zakup imovine u vlasništvu Općine Jelenje.

Tijekom izvještajnog razdoblja na mrežnoj stranici Općine Jelenje dostupna je evidencija imovine, te svi dokumenti bitni za upravljanje i raspolaganje imovinom koji se kontinuirano ažuriraju.

Javnosti je na raspolaganju i službenik za informiranje koji postupa u aktivnostima i podacima vezanima uz imovinu na temelju upućenog zahtjeva za pristup informacijama prema Zakonu o pravu na pristup informacijama („Narodne novine“, broj 25/13, 85/15).

Tijekom izvještajnog razdoblja Općina Jelenje kontinuirano je odgovarala na zaprimljene zahtjeve za pristup informacijama. Sukladno Zakonu o pravu na pristup informacijama („Narodne novine“, broj 25/13 i 85/15) Općina Jelenje dostavila je Povjereniku Izvješće o provedbi ovog Zakona za prethodnu 2022. godinu.

Tablica 6.

|  |  |  |  |
| --- | --- | --- | --- |
| **Ciljevi** | **Mjere** | **Kratko pojašnjenje aktivnosti mjera** | **Realizirane aktivnosti** |
| Provoditi odredbe Zakona o pravu na pristup informacijama („Narodne novine“, broj 25/13, 85/15) | Vršiti objavu informacija na službenoj mrežnoj stranici Općine Jelenje www.jelenje.hr | Sukladno članku 10. Zakona o pravu na pristup informacijama („Narodne novine“, broj 25/13, 85/15) Općina Jelenje na svojoj službenoj mrežnoj stranici na lako pretraživ način objavljivati će potrebne informacije. | Općina Jelenje objavljuje bitne informacije na svojoj mrežnoj stranici. |
| Odgovaranje na zaprimljene zahtjeve | Prilikom zaprimanja zahtjeva za pristup informacijama postupiti sukladno članku 18., 19., 20., 21., 22., 23. i 24. Zakona o pravu na pristup informacijama („Narodne novine“, broj 25/13, 85/15) te zaprimljen zahtjev upisati u Službeni upisnik sukladno članku 14. navedenog zakona. | Službenica prava na pristup informacijama odgovara na zaprimljene zahtjeve  |
| Slanje godišnjeg izvješća o provedbi Zakona o pravu na pristup informacijama („Narodne novine“, broj 25/13, 85/15) | Povjereniku za informiranje sukladno članku 60. Zakona o pravu na pristup informacijama („Narodne novine“, broj 25/13, 85/15) do 31. siječnja tekuće godine za prethodnu godinu dostaviti Izvješće o provedbi Zakona o pravu na pristup informacijama. | Službenica prava na pristup informacijama poslala je Izvješće o provedbi Zakona o pravu na pristup informacijama |
| Savjetovanje s javnošću | Provoditi savjetovanja s javnošću | Provoditi savjetovanja s javnošću sukladno članku 11. Zakona o pravu na pristup informacijama („Narodne novine“, broj 25/13, 85/15). | Općina Jelenje provela je savjetovanje s javnošću sukladno Planu savjetovanja  |

**2.11. IZVJEŠĆE O PROVEDBI GODIŠNJEG PLANA ZAHTJEVA ZA DAROVANJE NEKRETNINA UPUĆEN MINISTARSTVU DRŽAVNE IMOVINE**

Prema Zakonu o upravljanju državnom imovinom („Narodne novine“ br. 52/18) kada je to opravdano i obrazloženo razlozima poticanja gospodarskog napretka, socijalne dobrobiti građana i ujednačavanja gospodarskog i demografskog razvitka svih krajeva Republike Hrvatske, nekretninama se može raspolagati u korist jedinica lokalne i područne (regionalne) samouprave i bez naknade. Raspolaganje provodi se na zahtjev jedinica lokalne i područne (regionalne) samouprave na koju se prenosi ono pravo s kojim se postiže ista svrha, a koje je najpovoljnije za Republiku Hrvatsku.

Raspolaganje provodi se osobito u svrhu:

* ostvarenja projekata izgradnje poduzetničke infrastrukture, odnosno poduzetničkih zona i poduzetničkih potpornih institucija u skladu s posebnim zakonom
* ostvarenja projekata ulaganja u skladu s posebnim zakonom
* ostvarenja projekata koji su od općeg javnog, socijalnog ili kulturnog interesa, poput izgradnje škola, dječjih vrtića, bolnica, domova zdravlja, ustanova socijalne skrbi, groblja, za izgradnju sportskih objekata, muzeja, memorijalnih centara i drugih sličnih projekata kojima se povećava kvaliteta života građana na području jedinice lokalne i područne (regionalne) samouprave
* provođenja programa stambenog zbrinjavanja i društveno poticane stanogradnje
* provođenja programa integracije osoba s invaliditetom u društvo
* provođenja programa demografske obnove
* provođenja programa gospodarenja otpadom
* provođenja operativnih programa Vlade Republike Hrvatske za nacionalne manjine.

Općina Jelenje u 2022. godini nije podnosila zahtjeve za darovanje nekretnina koje su joj potrebne.

**2.12. IZVJEŠĆE O PROVEDBI GODIŠNJEG PLANA RJEŠAVANJA OŠASNE IMOVINE**

Prema odredbi članka 20. stavka 1. Zakona o nasljeđivanju („Narodne novine“, broj 48/03, 163/03, 35/05, 127/13, 33/15 i 14/19) u slučaju da umrla osoba nema nasljednika ili se nasljednici odreknu od prava nasljeđivanja imovina prelazi na Općinu Jelenje kao ošasna imovina.

S obzirom da Općina kao nasljednik odgovara za dugove ostavitelja samo do visine vrijednosti naslijeđene imovine prema odredbi članka 139. stavku 3. Zakona o nasljeđivanju („Narodne novine“, broj 48/03, 163/03, 35/05, 127/13, 33/15 i 14/19), potrebito je rješavati i preuzete obveze iz vrijednosti naslijeđene imovine što podrazumijeva prema potrebi i izradu Procjembenog elaborata za naslijeđenu nekretninu.

U 2022. godini Općina Jelenje naslijedila je ošasnu imovinu iza pokojnog Dušana Babca, Martinovo selo 36. koji čini: M1, marke PEUGEOT 106 XSI, godina proizvodnje 1993. odjavljeno 1.9.2014. – bez podataka o postojanju istog, te 1,1135 udjela iz Fonda hrvatskih branitelja iz Domovinskog rata i članova njihove obitelji u iznosu od 584,61 kn (77,59 EUR).

Budući je imovina pok. Dušana Babca bila pod ovrhom, Općina Jelenje je izvršila uplatu od 584,61 kn (77,59 EUR) na račun ovrhovoditelja.

1. **IZVJEŠĆE O REALIZACIJI CILJEVA I MJERA UPRAVLJANJA OPĆINSKOM IMOVINOM**

Realizacija aktivnosti za uspostavu učinkovitog raspolaganje imovinom u 2022. godini:

Tablica 7.

|  |  |
| --- | --- |
| AKTIVNOST | REALIZACIJA |
| 1. uspostava kvalitetnih registara imovine:
* nabava informatičkog rješenja evidencije nekretnina koje će omogućiti elektronički popis svih nekretnina pojedinačno, veću preglednost, a naposljetku i sigurnost prilikom upravljanja i raspolaganja nekretninama;
 | Djelomično * sklopljen ugovor s tvrtkom INFOPROJEKT za uspostavom registra imovine
 |
| * ažuriranje katastra (registra) nerazvrstanih cesta. Temeljem tog katastra i Odluke o nerazvrstanim cestama, intencija Općine je provoditi postupke upisa nerazvrstanih cesta u zemljišne knjige kao javnog dobra u općoj uporabi u neotuđivom vlasništvu Općine.
 | u tijeku izrada elaborata Zbog velikih financijskih izdataka potrebnih za upis prava vlasništva na nerazvrstanim cestama i izrade potrebnih elaborata, upisi će se vršiti u skladu sa mogućnostima Općine i sukladno određenim prioritetima; |
| 1. konstantno ažuriranje uspostavljene baze nekretnina, na način da se mora voditi računa da se u nju upisuju sve nekretnine na kojima je Općina stekla pravo vlasništva (da li kupnjom, putem ostavinskih postupaka, darovanjem ili nekim sličnim institutom prijenosa prava vlasništva) ili je iste otuđio;
 | djelomičnoizrađena evidencija komunalne infrastrukture.U tijeku priprema podataka za bazu svih nekretnina na području općine Jelenje |
| 1. redovito ažuriranje sve ostale imovine (pokretnine i druga imovina) u za to predviđenim inventurnim popisima i usklađivanje sa knjigovodstvenim evidencijama;
 | Djelomično,Zbog malog broja službenika koji mogu obavljati popis imovine veći dio popisa usklađuje se sa knjigovodstvenim stanjem |
| 1. poduzimanje aktivnosti da se zemljište koje je prostornim planom
 |  |
| predviđeno za gradnju uređuje i priprema za izgradnju te da se njime dalje upravlja i raspolaže sukladno zakonskim odredbama i proračunskim sredstvima Općine; | Pripreme u tijeku |
| 1. poduzimanje aktivnosti da se zemljište koje je u vlasništvu Općine, a koje prema svojoj kulturi predstavlja poljoprivredno zemljište, održava pogodnim za poljoprivrednu proizvodnju na način da se sukladno iskazanom interesu isto dodjeljuje u zakup za poljoprivrednu obradu;
 | Ustrojen registar poljoprivrednog zemljišta |
| 1. pokretanje odgovarajućih upravnih i sudskih postupaka za izradu geodetskih elaborata i elaborata o etažiranju radi uknjižbe prava vlasništva nad imovinom na kojoj Općina trenutno vrši svoje ovlasti kao suvlasnik i slično,
 | Kontinuirano u skladu s financijskim mogućnostima |
| 1. pokretanje odgovarajućih postupaka vezanih uz rješavanje imovinsko-pravnih odnosa nad nekretninama u društvenom vlasništvu koje se nalaze na području Općine;
 | kontinuirano |
| 1. poduzimanje odgovarajućih koraka za prodaju one imovine za koje postoji interes za kupnju i financijsko neisplative za održavanje;
 | Kontinuirano sukladno iskazanim potrebama i riješenom imovinsko pravnom statsusu |
| 1. poduzimanje odgovarajućih koraka za kupnju one imovine za koju postoji interes Općine u smislu izgradnje infrastrukturnih objekata i slično;
 | Po iskazanoj potrebi |
| 1. učestalost raspisivanja javnih natječaja za prostore koji su uređeni, a kako bi se isti iznajmili, dali u zakup ili korištenje
 | kontinuirano |
| 1. provedba postupka dodjele poslovnih prostora na korištenje udrugama u obliku nefinancijske podrške za financiranje programa i projekata sukladno zakonskim i podzakonskim propisima te izrada temeljite analize dosadašnjih korištenja prostora od strane udruga;
 | Kontinuirano i po zahtjevu udruga |
| 1. konstantno održavanje postojećih poslovnih prostora sukladno pozitivnim zakonskim propisima posebice imajući u vidu podizanje energetske učinkovitosti prostora kako bi se smanjili troškovi održavanja;
 | Kontinuirano |
| 1. rješavanje imovinsko pravnih odnosa i postepeno provođenje upisa prava vlasništva Općine na neuknjiženim nekretninama i njihovo evidentiranje u poslovne knjige;
 | Kontinuirano |
| 1. sustavno usklađivanje podataka u zemljišnim knjigama i katastru;
 | Kontinuirano |
| 1. provođenje aktivnosti za razvrgnuće suvlasničke zajednice na onim nekretninama na kojima postoji suvlasnička zajednica;
 | Po iskazanoj potrebi |
| 1. učestalo i žurno rješavanje imovinsko pravnih odnosa na nekretninama potrebnim radi realizacije investicijskih projekata i izgradnje komunalne infrastrukture;
 | Po iskazanoj potrebi |
| 1. provođenje postupaka prisilne naplate protiv svih subjekata koji ne podmiruju uredno svoje obveze prema Općini s bilo koje osnove;
 | kontinuirano |
| 1. učestalo praćenje pravnih propisa i usklađivanje općih akata te njihovo javno objavljivanje na mrežnim stranicama i u „Službenom novinama Općine Jelenje“
 | kontinuirano |

U Dražicama 22. rujna 2023. godine

 OPĆINSKI NAČELNIK

 OPĆINE JELENJE

 Robert Marčelja, bacc.oec.